钦定古今图书集成/明伦汇编/闺媛典/第020卷 > 《昼锦堂》前人
## 钦定古今图书集成/明伦汇编/闺媛典/第020卷 > 《昼锦堂》前人

薄袖禁寒，轻妆媚晚，落梅庭院春妍。映户盈盈，回倩
笑、整花钿。柳裁云翦腰支小，凤盘鸦耸髻鬟偏。东风
里、香步翠摇，蓝桥那日因缘。婵娟。流慧盻，浑当了、
匆匆密爱深怜。梦过阑干，犹认冷月秋千。杏梢空闹
相思眼，燕翎难系断肠笺。银屏下。争信有人，真个病
也天天。